A Fotograf hot schon als Kind,
an kluan Rucksock am Buckl
bevur er richtig laufn kaun.
Do is a Klick-Fernseher drin,
mit dem is ma schon als Kind,
den gaunzn Tog am Drücker.
Des geht da Mutta schon am
Geist und a olle Leit im Dorf,
wal imma a Klick-Klick nervt.
Mei kluna Klick-Fernseher hot
kune Büdln gmocht, doch er
hot wöche va Marizöll auzoagt.
A richtiger Fotograf geht nia
ohne sein Kastl aussa Haus,
wal er is imma am Drücker.
Gaunz gleich, ob des im Zoo
oda auf an hochn Berg obn is,
nix holtet an Fotografn ob.
Do geht ouft die Kamra drauf,
doch des holt an Fotografen
überhaupt net a bissl auf.
Der hot meistens eh scho a
zweite Kamara im Rucksock
und holt glei wieda vull drauf.
Des Hobby holt an Fotografn
voll fit und wann er daun net
mehr kaun, hot er a Stativ mit.
Mit dem Stativ braucht er nie
an Rollator, wal er holt sie
beim Knipsen am Kastl fest.
Zur Not werden noch Rulln
am Stativ montiert und daun
rullt er von Action zu Action.
Doch de Waunderungen bei
unsere lustignTreffen holtn
uns olle fit und des is guat so.
|Autor:|
Marie O. aus Graz